Neuvoston asetus (ETY) N:o 571/88, annettu 29 päivänä helmikuuta 1988, maatilojen rakennetta vuosien 1988 ja 1997 välillä koskevien yhteisön tilastotietojen keruun järjestämisestä



Virallinen lehti nro L 056 , 02/03/1988 s. 0001 - 0014

Suomenk. erityispainos Alue 3 Nide 26 s. 0085

Ruotsink. erityispainos Alue 3 Nide 26 s. 0085



NEUVOSTON ASETUS (ETY) N:o 571/88, annettu 29 päivänä helmikuuta 1988, maatilojen rakennetta vuosien 1988 ja 1997 välillä koskevien yhteisön tilastotietojen keruun järjestämisestä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotukset(1), ottaa huomioon Euroopan parlamentin lausunnon(2), sekä katsoo, että maatilojen rakenteen kehitys on tärkeä tekijä yhteisen maatalouspolitiikan suuntaamisessa; maatilojen rakennetta koskevien tutkimusten sarjaa, jota on suoritettu yhteisön tasolla vuodesta 1966/67 lähtien, tulisi jatkaa, tätä kehitystä ei voida tutkia yhteisön tasolla, ellei ole käytettävissä vertailukelpoisia tietoja kaikista jäsenvaltioista; sen vuoksi on tarpeen jatkaa aiemmin aloitettuja yhdenmukaistamis- ja samanaikaistamispyrkimyksiä, jäsenvaltioiden ja yhteisön työtaakkaa tämän tehtävän suorittamisessa tulee vähentää niin paljon kuin mahdollista, samanlaisia aikaisempia rakennetutkimuksia varten sovitut ominaisuudet, määritelmät ja maantieteelliset yksiköt tulisi säilyttää, mikäli mahdollista, tehtäessä päätöstä vuosien 1993 ja 1997 välisenä aikana tutkittavista ominaisuuksista, tulee tutkimuksen kohteena olevien henkilöiden työtaakkaa pyrkiä rajoittamaan niin paljon kuin mahdollista, jotta yhteisön maatalouden tilannetta voitaisiin arvioida ja tarkkailla maatalouden rakenteen kehityssuuntia, on tarpeen suorittaa säännöllisin väliajoin tilastollisia tutkimuksia maatiloista, jotka käyttävät tiettyä maatalousaluetta maanviljelyyn tai jotka tuottavat tietyn osuuden myyntiä varten tai joiden tuotanto ylittää tietyt aineelliset rajat, huomioon ottaen jäsenvaltioiden tilastopalvelujen moninaisuus, otantaan perustuvan tietojen keruun menetelmien tehokkuus ja tarve hankkia luotettavaa tietoa kohtuullisin kustannuksin, jäsenvaltioiden tulisi saada itse päättää, keräävätkö ne tiedot kokonaistutkimuksina vai satunnaisotantaan perustuvina, edellyttäen, että otantakeruut ovat luotettavia eri yhdistelmätasoilla, on kuitenkin tarpeen suorittaa vähintään joka kymmenes vuosi kaikkien maatilojen laskenta (kokonaistutkimus) maatilojen perusrekisterien saattamiseksi ajan tasalle ja sen muun informaation keräämiseksi, jota tarvitaan otantatutkimusten osittamiseksi, kun päätetään niistä menettelytavoista, joita käytetään yhteisön laskennassa 1989/90, on otettava mahdollisimman paljon huomioon Yhdistyneiden kansakuntien elintarvike- ja maatalousjärjestön (FAO) suositus vuoden 1990 aikana suoritettavasta maailman maatalouslaskennasta, maatalouspolitiikan vaatimuksia varten on tarpeen saada jäsenvaltioihin ja yhteisön tilastotoimistoihin uusi tietojen erittelyn ja tilastotietojen keruun tulosten levittämisen järjestelmä, joka on joustavampi ja nopeampi kuin aikaisempi järjestelmä, samalla helpottaen jäsenvaltioiden työtaakkaa, tulisi helpottaa sellaisten asianmukaisten menettelyjen käyttöönottoa, joiden avulla jäsenvaltiot ja komissio voivat saada enemmän hyötyä maatilojen rakennetutkimuksessa kerättyjen tietojen pohjalta laadituista tilastoista, yksittäiset tiedot ovat tilastosalaisuuden alaisia, kerättyjen tietojen käyttöä ja niiden tietojen levittämistä koskevaa uutta järjestelmää toteutettaessa olisi tarpeen: - ottaa huomioon jäsenvaltioiden tilastolaitosten pääjohtajien kannat tilastosalaisuutta koskevien määräysten valmistelussa; - taata jäsenvaltioiden välillä kiinteä yhteistyö tietojen erittelyssä; Euroopan yhteisön tilastotoimiston yhteensovittamistehtävä on tarpeen yhteisön kyseisen alueen tiedon vaatimusten tyydyttämiseksi ja saavutettujen tulosten yhtenäisen erittelyn varmistamiseksi, kyseisten tutkimusten suorittamista varten vaaditaan sekä jäsenvaltioilta että komissiolta useiden vuosien ajan huomattavaa rahoitusta, josta suuri osa käytetään yhteisön tarpeiden tyydyttämiseen; sen vuoksi tulisi säätää yhteisön osuudesta tämän ohjelman toteuttamiseksi, ja tämän asetuksen säännösten toteuttamisen helpottamiseksi, tulisi jatkaa jäsenvaltioiden ja komission välistä kiinteää yhteistyötä, erityisesti päätöksellä 72/279/ETY(3) perustetussa pysyvässä maataloustilastokomiteassa, ON ANTANUT TÄMÄN ASETUKSEN: 1 artikla Jäsenvaltioiden on pantava alueellaan vuosien 1988 ja 1997 välillä toimeen osana yhteisön tilastotietojen keruuohjelmaa maatilojen rakennetta koskevia tietojen keruita, jäljempänä `tietojen keruut`. Kyseisten tutkimusten viiteajanjaksot määritetään 2 ja 3 artiklassa. 2 artikla 1. FAO: n maailman maatalouslaskennan suositusten mukaisesti jäsenvaltioiden on suoritettava perustutkimus yhdessä tai useammassa vaiheessa, kaikkien maatilojen yleisen laskennan (kokonaistutkimuksen) muodossa, 1 päivänä joulukuuta 1988 ja 1 päivänä maaliskuuta 1991 välisenä aikana. Sen on koskettava satovuotta, joka vastaa vuonna 1989 tai 1990 korjattavaa satoa. Jäsenvaltiot voivat kuitenkin tiettyjä ominaisuuksia varten käyttää satunnaisotantaan perustuvia tietojen keruita, jäljempänä `otantatutkimukset`; näin saadut tulokset tulee ekstrapoloida. 2. Jäsenvaltiot voivat samoin siirtää perustutkimuksen toteuttamista aiemmaksi tai myöhemmäksi enintään 12 kuukaudella, jolloin niiden on suoritettava jompaankumpaan satovuoteen (1989-1990) liittyvä otantakeruu perustutkimuksen lisäksi. 3 artikla Seuraavat tietojen keruut maatilojen rakenteesta on suoritettava yhdessä tai useammassa vaiheessa kokonais- tai otantatutkimusten muodossa: a) 1 päivänä joulukuuta 1992 ja 1 päivänä maaliskuuta 1994 välisenä aikana, koskien satovuotta, jonka sato vastaa vuonna 1993 korjattavaa satoa (rakennetutkimus 1993); b) 1 päivänä joulukuuta 1994 ja 1 päivänä maaliskuuta 1996 välisenä aikana, koskien satovuotta, jonka sato vastaa vuonna 1995 korjattavaa satoa (rakennetutkimus 1995) ja c) 1 päivänä joulukuuta 1996 ja 1 päivänä maaliskuuta 1998 välisenä aikana, koskien satovuotta, jonka sato vastaa vuonna 1997 korjattavaa satoa (rakennetutkimus 1997). 4 artikla Jäsenvaltioiden, jotka suorittavat otantatutkimuksia, on toteutettava tarpeelliset toimenpiteet sen varmistamiseksi, että luotettavia tuloksia saadaan vaadituilla erilaisilla yhdistelmätasoilla, jotka ovat seuraavanlaisia: - 8 artiklassa tarkoitetut alueet, - 8 artiklassa tarkoitetut paikallisalueet (ainoastaan perustutkimusta varten), ja seuraavanlaisia, mikäli ne ovat tärkeitä paikallisesti - `epäsuotuisat maatalousalueet`, joita tarkoitetaan direktiivin 75/268/ETY(4) 3 artiklassa, sellaisena kuin se on viimeksi muutettuna asetuksella (ETY) N:o 797/85(5), ja `vuoristoalueet`, joita tarkoitetaan saman artiklan 3 kohdassa, - maatalouden päätyypit, joita tarkoitetaan päätöksessä 85/377/ETY(6), - maatalouden erityistyypit, joita tarkoitetaan samassa päätöksessä. 5 artikla Tässä asetuksessa tarkoitetaan: a) `maatilalla` sekä teknisesti että taloudellisesti erillistä yksikköä, jolla on erillinen johto ja joka tuottaa maataloustuotteita; b) `viljelyyn käytettävällä maatalousmaalla` sitä kokonaista aluetta, joka on käytössä viljelysmaana, pysyvänä laitumena tai niittynä, monivuotisten kasvien viljelyssä ja kotipuutarhana. 6 artikla Tietojen keruulla on katettava: a) maatilat, joissa maanviljelyyn käytettyä maatalousmaata on vähintään yksi hehtaari; b) maatilat, joissa maanviljelyyn käytettyä maatalousmaata on vähemmän kuin yksi hehtaari, jos ne tuottavat tietyn osuuden myyntiä varten tai jos niiden tuotanto ylittää tietyt aineelliset rajat. Kuitenkin niiden jäsenvaltioiden, jotka käyttävät erilaista tietojen keruun rajaa, on sitouduttava vahvistamaan raja sellaiselle tasolle, että sen ulkopuolelle jäävät ainoastaan pienimmät tilat, jotka yhdessä muodostavat enintään yhden prosentin kyseisen jäsenvaltion päätöksessä 85/377/ETY tarkoitetusta standardibruttomarginaalista (SBM). Ennen tilastotietojen keruun suorittamista jäsenvaltioiden on ilmoitettava komissiolle rajojen määrittämisessä käytetyt menetelmät. 7 artikla 1. Kun kysymys on useiden kasvilajien viljelystä, viljelyyn käytettävä maatalousmaa on jaettava eri kasvien kesken suhteessa siihen maa-alaan, joka siihen vaaditaan. Jäsenvaltiot vahvistavat yhteisymmärryksessä komission kanssa menetelmät kyseistä jakoa varten sekä tarvittavat poikkeukset menettelystä. Lisäksi usean kasvilajin viljelyyn käytettävä ala rekisteröidään erikseen `käytettävästä maatalousmaasta` (KMM) liitteessä I esitettyjen ryhmittelyjen mukaisesti. 2. Peräkkäisiin, toissijaisiin satoihin käytetty ala rekisteröidään erikseen `käytettävästä maatalousmaasta`. Peräkkäiset, toissijaiset sadot luetellaan liitteessä I esitettyjen ryhmittelyjen mukaisesti. 8 artikla 1. Jäsenvaltioiden on toteutettava kaikki tarvittavat toimenpiteet sen varmistamiseksi, että tässä asetuksessa tarkoitettujen tilastotietojen keruun yhteydessä saadut tiedot ovat liitteessä I esitettyjen ominaisuuksien mukaiset. Kyseiseen luetteloon ominaisuuksista tehtävistä muutoksista vuosia 1993 ja 1997 koskevien tilastotietojen keruuta varten päätetään 15 artiklassa säädettyä menettelyä noudattaen. 2. Ominaisuuksia sekä alueita ja paikallisalueita koskevat määritelmät on määritelty päätöksessä 83/461/ETY(7), sellaisena kuin se on muutettuna päätöksillä 85/622/ETY(8) ja 85/643/ETY(9); mahdollisista muutoksista on päätettävä 15 artiklassa säädettyä menettelyä noudattaen. 3. Jos yhteisön maatilatypologian soveltamiseksi joissakin jäsenvaltioissa on perustettu standardibruttomarginaaleja tiettyihin, liitteessä I esitettyihin ominaisuuksien alajaotteluihin liittyen, asianomaisten jäsenvaltioiden on kerättävä kaikki näiden standardibruttomarginaalien soveltamiseksi tarvittava tieto. 9 artikla Jäsenvaltioiden on toteutettava kaikki asianmukaiset toimenpiteet tilastotietojen keruun suorittamiseksi alueellaan. Erityisesti niiden on: a) laadittava kyselylomakkeet 8 artiklan 1 kohdassa mainitun ominaisuusluettelossa edellytettyjen tietojen keruuta varten: b) tarkastettava, onko kyselylomakkeet täytetty kokonaan ja ovatko vastaukset todenmukaisia; tarvittaessa ja mikäli mahdollista, jäsenvaltioiden on täydennettävä puuttuvat tiedot ja korjattava epätarkat tiedot. 10 artikla Jäsenvaltioiden on toimitettava Euroopan yhteisöjen tilastotoimistolle 8 artiklan 1 kohdassa mainitut laskennasta ja otantatutkimuksista saadut tiedot liitteessä II esitetyn menettelyn, jäljempänä `Eurofarm-projektin`, mukaisesti. 11 artikla Jäsenvaltioiden on toimitettava Euroopan yhteisöjen tilastotoimistolle kaikki ne tiedot, joita se voi vaatia tässä asetuksessa tarkoitettujen tilastotietojen keruun organisointia ja metodologiaa varten; erityisesti niiden on toimitettava tiedot tietojenkeruutoimintojen yksityiskohtaisesta aikataulusta kenttätyössä. 12 artikla Eurofarm-projektin yhteydessä Euroopan yhteisöjen tilastotoimiston tehtävänä on tutkimuksen tulostaulukoiden levittäminen. Asianomaiset komiteat ja työryhmät vahvistavat käytännön menettelyt tätä levittämistä varten. 13 artikla Joka kolmas vuosi ja ensimmäisessä vaiheessa 31 päivään joulukuuta 1992 mennessä komissio antaa neuvostolle kertomuksen Eurofarm-projektin toiminnasta. Se tekee ehdotukset mahdollisista muutoksista tähän asetukseen. 14 artikla 1. Perustutkimuksen ja 3 artiklassa säädettyjen tietojen keruiden toteuttamisesta jäsenvaltioille koituvien kustannusten kattamiseksi niille hyvitetään 20 ECUa jokaista tilaa kohti, josta on Euroopan yhteisöjen tilastotoimistolle toimitettu täydelliset tiedot, kuitenkin enintään kutakin tietojen keruuta kohden: - 100 000 ECUa Luxemburgille; - 500 000 ECUa Belgialle ja Tanskalle; - 700 000 ECUa Alankomaille; - 1 100 000 ECUa Irlannille; - 1 300 000 ECUa Yhdistyneelle kuningaskunnalle; - 2 000 000 ECUa Saksalle, Kreikalle, Espanjalle, Ranskalle, Italialle ja Portugalille. Kaikkien neljän tietojen keruun kustannusten kattamiseksi arvioitu määräraha sisällytetään Euroopan yhteisöjen yleiseen talousarvioon. 2. Komissiolle myönnetään kehittämis!SP10! ja johtotyötä varten tarpeelliseksi arvioidut taloudelliset voimavarat, vuosittaisten ylärajojen ollessa seuraavat: - 480 000 ECUa vuodelle 1989, - 480 000 ECUa vuodelle 1990, - 240 000 ECUa vuodelle 1991, - 80 000 ECUa vuodelle 1992, vuoteen 1998 asti, jotka sisällytetään Euroopan yhteisöjen yleiseen talousarvioon. 15 artikla 1. Jos tässä artiklassa säädettyä menettelyä on noudatettava, asian saattaa pysyvän maataloustilastokomitean, jäljempänä `komitea`, käsiteltäväksi sen puheenjohtaja omasta aloitteestaan tai jäsenvaltion edustajan pyynnöstä. 2. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan sellaisella 54 äänen enemmistöllä, joka saadaan kun jäsenvaltioiden äänet painotetaan perustamissopimuksen 148 artiklan 2 kohdassa määrätyllä tavalla. Puheenjohtaja ei osallistu äänestykseen. 3. Komissio päättää toimenpiteistä, joita sovelletaan välittömästi. Jos toimenpiteet eivät kuitenkaan ole komitean lausunnon mukaisia, komissio ilmoittaa niistä viipymättä neuvostolle. Siinä tapauksessa komissio voi lykätä päättämiensä toimenpiteiden soveltamista enintään yhdellä kuukaudella neuvostolle tehdyn ilmoituksen tekopäivästä. Neuvosto voi määräenemmistöllä päättää asiasta toisin yhden kuukauden kuluessa. 16 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä helmikuuta 1988. Neuvoston puolesta Puheenjohtaja W. von GELDERN (1) EYVL N:o C 179, 8.7.1987, s. 3 ja EYVL N:o C4, 8.1.1988, s. 10 (2) EYVL N:o C 305, 16.11.1987, s. 147 (3) EYVL N:o L 179, 7.8.1972, s. 1 (4) EYVL N:o L 128, 19.5.1975, s. 1 (5) EYVL N:o L 93, 30.3.1985, s. 1 (6) EYVL N:o L 220, 17.8.1985, s. 1 (7) EYVL N:o L 251, 12.9.1983, s. 100 (8) EYVL N:o L 379, 31.12.1985, s. 15 (9) EYVL N:o L 220, 17.8.1985, s. 1 LIITE 1 LUETTELO OMINAISUUKSISTA >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> LIITE II EUROFARM-PROJEKTI Kuvaus ja sisältö 1. Eurofarm-projekti on tietopankkien kokonaisuus, jota käytetään yhteisössä kerättyjen maatilojen rakennetta koskevien tietojen käsittelyssä jäsenmaiden ja yhteisön maatalouspolitiikan tarpeisiin. Projektin suunnittelevat ja toteuttavat yhteisön jäsenmaiden ja komission tilastoviranomaiset työskennellen kiinteässä yhteistyössä ja komission tuella. 2. Eurofarm-tietopankit ovat seuraavat: - yksikkötietopankki (BDI), joka jäsenvaltioiden valinnan mukaan sisältää anonyymejä tietoja kaikista tiloista tai tietojen keruuseen sisältyvien tilojen edustavasta otoksesta, joka on riittävä analyysien tekemiseen tämän asetuksen 4 artiklassa määritellyllä maantieteellisellä tasolla, - taulukkotietopankki (BDT), joka sisältää tietojen keruun tulokset tilastollisten taulukoiden muodossa. BDT: n sisältö päätetään tämän asetuksen 15 artiklassa säädetyn menettelytavan mukaisesti. Tietopankkien sijainti 3. Lukuun ottamatta Saksaa, kaikkien jäsenvaltioiden BDI sijaitsee yhteisön tietojenkäsittelykeskuksessa. Euroopan yhteisöjen tilastotoimistolla on yksinomainen vastuu pääsystä siihen ja sen hallinnosta. 4. BDT sijaitsee yhteisön tietojenkäsittelykeskuksessa. Yksikkötietojen siirto Euroopan yhteisöjen tilastotoimistolle 5. Yksikkötiedot toimitetaan käyttäen yhtenäistä, Eurostatin yhteisymmärryksessä jäsenvaltioiden kanssa määrittelemää koodia ja noudattaen määräaikoja, jotka määritellään tämän asetuksen 15 artiklassa säädetyn menettelytavan mukaisesti. 6. Poikkeuksen muodostaa Saksa, joka ei toimita yksikkötietoja. Se sitoutuu keskittämään nämä tiedot magneettitallenteena yhteen tietojenkäsittelykeskukseen 12 kuukauden kuluessa tietojenkeruun päättymisestä kentällä. Taulukkotietojen toimittaminen 7. Jäsenvaltioiden toimittamien yksikkötietojen pohjalta Euroopan yhteisöjen tilastotoimisto laatii: - BDT-tietopankkia varten tarvittavat taulukot - jäljempänä 15 kohdassa määritellyt tilapäiset taulukot. 8.1. Siinä tapauksessa, että jäsenvaltioiden toimittamat yksikkötiedot eivät anna Euroopan yhteisöjen tilastotoimistolle mahdollisuutta laatia kaikkia 15 artiklassa mainittuja tilastotaulukoita BDT-tietopankkia varten, kyseisten jäsenvaltioiden on sitouduttava toimittamaan puuttuvat taulukot kolmen kuukauden kuluessa liitteen kohdassa 5 mainittujen yksikkötietojen toimittamista varten annetun määräpäivän jälkeen. 8.2. Siinä tapauksessa, että jäsenvaltioiden toimittamat yksikkötiedot eivät anna Euroopan yhteisöjen tilastotoimistolle mahdollisuutta laatia liitteessä 1 luetelluille ominaisuustiedoille pohjautuvia tilapäisiä taulukoita, komissio tutkii yhteistyössä jäsenvaltioiden kanssa menettelytavat kyseisten taulukoiden antamiseksi. 9. Jäsenvaltiot sitoutuvat toimittamaan samanaikaisesti yksikkötietojen kanssa tarkistustaulukot, jotka Euroopan yhteisöjen tilastotoimisto määrittelee neuvoteltuaan jäsenvaltioiden kanssa. Yksikkötietojen luottamuksellisuus 10. Yksikkötiedot tulee toimittaa Euroopan yhteisöjen tilastotoimistolle anonyymissä muodossa, siten ettei maaatilojen suora identifioiminen ole mahdollista. 11. Komissio toteuttaa tarvittavat varotoimenpiteet tietojenkäsittelyjärjestelmässään taatakseen tietojen luottamuksellisuuden ja ilmoittaa varotoimenpiteistä jäsenvaltioille. 12. Pääsy yksikkötietoihin rajoitetaan henkilöille, jotka Euroopan yhteisöjen tilastotoimistossa vastaavat asetuksen täytäntöönpanosta. 13. Kohdassa 14 tarkoitettujen taulukkojen perusteella ei saa olla mahdollista suoraan tai välillisesti identifioida maatiloja. Tietojen käyttö ja tuloksista tiedottaminen 14. Euroopan yhteisöjen tilastotoimisto sitoutuu käyttämään jäsenvaltioiden toimittamia yksikkötietoja ainoastaan tilastotarkoituksiin ja olemaan käyttämättä tietoja mihinkään hallinnollisia tavoitteita palvelevaan tarkoitukseen. Yksikkötietoja käytetään: - BDT-tietopankkiin sisältyvien taulukoiden laadintaan, - tilapäisten taulukoiden laadintaan. 15. Tilapäiset taulukot ovat sellaisia, joita varten ei ole varauduttu yhteisön alkuperäisessä ohjelmassa, jossa on lyöty lukkoon BDT:n sisältö, mutta joiden laadintaa, liitteessä 1 lueteltujen ominaisuustietojen pohjalta, pyydetään yhteisön laitosten tietotarpeiden tai jäsenvaltioiden tilastotoimistojen tietotarpeiden tyydyttämiseksi. Koordinointi 16. Tämän asetuksen 15 artiklassa säädettyä menettelyä noudattaen Euroopan yhteisöjen tilastotoimisto ja jäsenvaltiot ottavat käyttöön nopean neuvottelumenettelyn, jonka tarkoituksena on: - varmistaa yksikkötietojen pohjalta laadittujen tietojen luottamuksellisuus ja tilastollinen luotettavuus, - tiedottaa jäsenvaltioille näiden tietojen käytöstä.